**ZAPISNIK**

**sa 22. sjednice Školskog odbora OŠ Čista Velika**

22. sjednica Školskog odbora OŠ Čista Velika (u daljnjem tekstu: Školski odbor) održana je 14. svibnja 2015. godine u prostorijama OŠ Čista Velika, u Čistoj Velikoj s početkom u 09:20 sati.

Sjednici su nazočni: Andrijana Šunjara, predsjednica Školskog odbora; Šime Šunjerga, Magdalena Biluš, Neven Storić, Ante Škarić i Daniel Storić, članovi; Marijan Belamarić, ravnatelj; Silvio Šoda, tajnik škole, Marjan Slavica, voditelj računovodstva.

Nije nazočan: Ante Tabula

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 21. sjednice
2. Donošenje Pravilnika o zaštiti na radu.
3. Donošenje Pravilnika o nabavi roba, usluga i radova za koje nije potrebna javna nabava
4. Usvajanje Plana nabave za 2015. godinu
5. Usvajanje Rebalans I. (izmjene i dopune financijskog plana 2015.)
6. Razno

Prije početka glasanja po dnevnom redu predsjednica je predložila da se dnevni red proširi za još dvije točke:

1. Donošenje Etičkog kodeksa neposrednih nositelja odgojno obrazovne djelatnosti u OŠ Čista Velika
2. Donošenje Kućnog reda OŠ Čista Velika

Članovi Školskog odbora jednoglasno su prihvatili prijedlog predsjednice Školskog odbora te su ove dvije točke uvrštene u dnevni red pod točkom 2. i 3., tako da su dosadašnje točke 2., 3., 4., 5. i 6. postale 4., 5., 6., 7. i 8.

***Ad.1****.* Na zapisnik sa 21. sjednice nitko od nazočnih članova nije imao primjedbe te je isti jednoglasno usvojen.

***Ad.2.*** Tajnik je Školskom odboru pročitao Etički kodeks koji je sukladno članku 58., stavak 1. Zakona o odgoju i obrazovanju (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14) prošao prethodnu raspravu na Vijeću učenika, Vijeću roditelja i Učiteljskom vijeću. Nakon toga je Etički kodeks dan na raspravu. S obzirom da nitko od članova Školskog odbora nije imao nikakve primjedbe Etički kodeks je jednoglasno usvojen.

**ZAKLJUČAK**

1. **Donosi se Etički kodeks neposrednih nositelja odgojno obrazovne djelatnosti u OŠ Čista Velika**

***Ad.3.*** Tajnik je Školskom odboru pročitao Kućni red koji je sukladno članku 58., stavak 2. Zakona o odgoju i obrazovanju (NN NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14) prošao prethodnu raspravu na Vijeću učenika, Vijeću roditelja i Učiteljskom vijeću. Nakon toga je Kućni red dan na raspravu. S obzirom da nitko od nazočnih članova Školskog odbora nije imao nikakve zamjerke Kućni red je jednoglasno usvojen.

**ZAKLJUČAK**

1. **Donosi se Kućni red OŠ Čista Velika**

***Ad.4.*** Tajnik je članovima Školskog odbora u prilogu poziva za 22. sjednicu dostavio i prijedlog Pravilnika o zaštiti na radu OŠ Čista Velika, te je isti dan na raspravu. Nakon kraće rasprave, Pravilnik je jednoglasno donesen.

**ZAKLJUČAK**

1. **Donosi se Pravilnik o zaštiti na radu OŠ Čista Velika**

***Ad.5.*** Tajnik je članovima Školskog odbora u prilogu poziva za 22. sjednicu dostavio i prijedlog Pravilnika o nabavi roba, usluga i radova za koje nije potrebna javna nabava, te je dan na raspravu. Nakon kraće rasprave, Pravilnik je jednoglasno donesen.

**ZAKLJUČAK**

1. **Donosi se Pravilnik o nabavi roba, usluga i radova za koje nije potrebna javna nabava OŠ Čista Velika**

***Ad.6. i 7.*** Zbog povezanosti tematike ove 2 točke dnevnog reda spojene su u jednu raspravu, koju je otvorio voditelj računovodstva Marjan Slavica. On je Školskom odboru dao na uvid Plan nabave za 2015. godinu i Rebalans I., te ih dao na raspravu i usvajanje. Školski odbor je jednoglasno usvojio obje točke.

**ZAKLJUČAK**

1. **Donosi se Plan nabave za 2015. godinu**
2. **Usvaja se Rebalans I . (izmjene i dopune financijskog plana 2015.)**

***Ad.8.*** Pod točkom Razno nije bilo rasprave.

Sjednica je završila u 10:10.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/15-01/06

**URBROJ:** 2182/1-12/1-6-15-2

U Čistoj Velikoj, 14. 05. 2015.